อุลตร้าแมนคอสมอส

อุลตร้าแมนคอสมอส (; โรมาจิ: "Urutoraman Kosumosu") เป็นละครโทรทัศน์ชุดโทคุซัทสึของซีรีส์อุลตร้าแมน ผลิตโดยสึบุรายะ โปรดักชั่น ออกอากาศครั้งแรกเมื่อวันที่ 7 กรกฎาคม ค.ศ. 2001 จนถึงวันที่ 28 กันยายน ค.ศ. 2002 มีจำนวนตอนทั้งหมด 65 ตอน
ประวัติ.
อุลตร้าแมนคอสมอส เป็นผลงานครบรอบ 35 ปีของอุลตร้าซีรีส์และครบรอบวันเกิดปีที่ 100 ของสึบุรายะ เอจิ ผู้กำกับและผู้กำเนิดอุลตร้าแมน และยังเป็นผลงานแรกในช่วงศตวรรษที่ 21 ของอุลตร้าซีรีส์อีกด้วย โดยอุลตร้าแมนคอสมอส นับเป็นอุลตร้าแมนสีน้ำเงินคนแรกที่มีซีรีส์เป็นของตนเอง
เนื้อเรื่อง.
ในยุคสมัยที่มนุษย์รังสรรค์เทคโนโลยีล้ำสมัยมากมาย และก้าวออกไปสู่อวกาศเพื่อสำรวจดาวเคราะห์มากมาย แต่ทว่ามนุษยชาติกลับต้องเผชิญกับความโกลาหล ที่เกิดจากสัตว์ประหลาดและมนุษย์ต่างดาว ที่ปรากฏตัวขึ้นอย่างต่อเนื่อง รวมทั้งสิ่งมีชีวิตลึกลับอย่าง เคออสเฮดเดอร์ ที่สร้างความหายนะและทำให้เหตุการณ์เลวร้ายลงไปอีก ความหวังเพียงหนึ่งเดียวของโลกนี้ คือ มนุษย์ยักษ์สีน้ำเงิน ผู้มีจิตใจเมตตา นามว่า อุลตร้าแมนคอสมอส ซึ่งมีดวงชะตาสัมพันธ์กับเด็กหนุ่มที่ชื่อว่า ฮารุโนะ มุซาชิ เขาทั้ง 2 จะต้องรวมพลังกันต่อสู้กับ เคออสเฮดเดอร์ และศัตรูอีกมากหมายที่รุกรานโลกหลังจากนี้
ตัวเอกของเรื่อง เกิดเมื่อช่วงปี ค.ศ. 1990 อายุ 19 ปี นักเรียนผู้มีคุณสมบัติที่จะได้เป็นนักบินแห่งศูนย์พัฒนาอวกาศ SRC ในช่วงวัยเด็กเขาได้พบกับอุลตร้าแมนคอสมอสและตั้งเป้าหมายที่จะเป็นผู้กล้าที่แท้จริง 
เขากล้าที่จะออกไปเผชิญหน้ากับ ริโดเรียส ที่ถูกเคออสเฮดเดอร์ครอบงำ เข้าแทรกซอนจนทำให้มันเกิดอาการคลุ้มคลั่งเพียงลำพัง เพื่อหวังจะทำให้มันสงบจิตใจลง และด้วยการกระทำอันกล้าหาญนี้เองจึงทำให้เขาได้รับการยอมรับให้เข้ามาเป็นหนึ่งในสมาชิกของ TEAM EYES เขาเป็นคนที่มีอุปนิสัยร่าเริงแจ่มใสอยู่ตลอดเวลา แต่บางครั้งก็ชอบเผลอหลุดปาก พูดอะไรที่ไม่ควรพูดออกไปจนทำให้คนอื่นๆรู้สึกไม่พอใจบ้างเหมือนกัน ซึ่งได้พยายามที่จะปฏิบัติหน้าที่ของทีม EYES ที่ต้องการจะทำให้ มนุษย์ กับ สัตว์ประหลาด และ สิ่งมีชีวิตนอกโลก สามารถที่จะอาศัยอยู่ร่วมกันได้อย่างสุดความสามารถ ถึงกับต้องยอมเอาตัวเองเข้าไปเสี่ยงจนตกอยู่ในสภาวะคับขันมาแล้วนับครั้งไม่ถ้วน
กัปตันทีม EYES วัย 33 ปี เดิมเคยเป็นเจ้าหน้าที่วิจัยของ SRC มาก่อน เขาคือผู้ที่ชักชวน มุซาชิ ให้มาเข้าร่วมทีม EYES โดยปกติแล้วเขาจะเป็นคนที่มีนิสัยสุภาพอ่อนโยนและเป็นสุภาพบุรุษอีกทั้งยังเป็นผู้ที่มีการตัดสินใจอย่างสุขุมรอบคอบ และมักจะคอยปลุกกระตุ้นลูกทีมด้วยสีหน้าที่ร่าเริงแจ่มใสอยู่เสมอ นอกจากนี้เขายังชอบขับ ยานเทคธันเดอร์ ออกไปปฏิบัติหน้าที่ภาคสนามด้วยตัวเองอยู่บ่อยๆ แม้ว่า ซาวางุจิ ยาสึเอะ นักวิทยาศาสตร์ซึ่งเคยเป็นอดีตคนรักเก่าของเขาจะประเมินตัวเขาว่า เขาเป็นคนที่ขาดความพิถีพิถันและเป็นผู้ชายที่ไม่สมบูรณ์แบบแต่อีกมุมหนึ่งเขาก็ได้รับคำชื่นชมจาก ด็อกเตอร์คิโนโมโตะ เช่นกัน ด้วยความที่เขาเป็นหัวหน้าที่เข้มงวดกับลูกน้องและสามารถดูแลลูกน้องได้อย่างอบอุ่น เขามักจะโต้เถียงกับกองกำลังป้องกันเกี่ยวกับวิธีการรับมือกับสัตว์ประหลาดและสิ่งมีชีวิตนอกโลกเป็นประจำ
รองกัปตันทีม EYES วัย 28 ปี ซึ่งเคยทำหน้าที่เป็นครูฝึกประจำกองกำลังป้องกันมาก่อน เข้าร่วมสมัคร TEAM EYES เนื่องจาก เธอมีความเห็นตรงกับวิถีทางของ SRC ถึงแม้ว่าเธอจะเป็นผู้หญิง แต่ลูกทีมคนอื่นๆต่างก็เรียกเธอว่า "หัวหน้า" และให้ความไว้วางใจในตัวเธอ เธอมีความเป็นมืออาชีพในด้านการสู้รบด้วยความสุขุมเยือกเย็นเป็นอย่างมากและมีหลายครั้งหลายหนที่เธอจะต้องคอยออกไปสั่งการในแนวหน้า ในอดีตเธอเคยมีความรู้สึกกับ ทาเคโคชิ ชินอิจิ อดีตผู้บังคับบัญชาในสมัยที่อยู่กองกำลังป้องกัน มากกว่าความรู้สึกในฐานะของหัวหน้ากับลูกน้องเก่า นอกจากนี้เธอยังถูก คาวายะ นายแพทย์ประจำหน่วย SRC ตามตื้อขอเป็นแฟนมาหลายครั้งหลายหน แต่เธอก็ไม่คิดที่จะสนใจ จนกระทั่งเวลาผ่านไปความสัมพันธ์ระหว่างเธอกับเขาก็ค่อย ๆ เปลี่ยนไปในทางที่ดีทีละนิด อาหารโปรดของเธอก็คือโอโคโนมิยากิสไตล์คันไซ
นักแม่นปืนและยอดนักบินประจำทีม ในช่วงแรกมักจะขัดแย้งกับมุซาชิบ่อยครั้ง เพราะเขาไม่เห็นด้วย ที่มุซาชิต้องการจะช่วยสัตว์ประหลาดแทบทุกตัวที่พบ แต่ภายหลังก็เข้าใจกัน และกลายเป็นคู่หูปฏิบัติภารกิจที่สนิทสนมกันมากที่สุด
นักวิทยาศาสตร์ประจำทีม ลักษณะเป็นชายร่างใหญ่อารมณ์ดี ความรู้ทางด้านวิทยาศาสตร์และเครื่องยนต์กลไกเข้าขั้นอัจฉริยะ ครอบครัวของเขาทำกิจการประมง แต่โคจิกลับสนใจงานด้านวิทยาศาสตร์มากกว่า และไม่อยากรับช่วงต่อกิจการทางบ้าน
เจ้าหน้าที่โอเปอเรเตอร์หญิงของทีม ในช่วงแรกเธอมองว่ามุซาชิเป็นรุ่นน้อง และยังด้อยประสบการณ์ แต่หลังจากผ่านศึกมาด้วยกันหลายครั้ง ก็เกิดสายสัมพันธ์อันลึกซึ้งระหว่างทั้งคู่
ตัวละคร.
สมาชิกของ SRC.
สมาคมนักสำรวจทางวิทยาศาสตร์ที่ก่อตั้งขึ้นมาโดยมีวัตถุประสงค์ในการสำรวจสิ่งต่างๆที่เกี่ยวข้องกับอวกาศและโลก ตลอดไปจนถึงการช่วยคลี่คลายปัญหาต่างๆที่เกิดขึ้นระหว่าง สิ่งมีชีวิตในอวกาศ กับ สิ่งมีชีวิตขนาดยักษ์ และ มนุษย์ ไปในแนวทางสันติวิธี
หัวหน้าศูนย์วิจัย SRC ที่มีความสัมพันธ์ยาวนานกับ กัปตันฮิอุระ เธอมีฉายาสมัยเรียนว่า นางฟ้าซาวางุจิ แต่มุซาชิชอบเรียกเธอว่า คุณป้ามหาภัย
เพื่อนสนิทของมุซาชิสมัยเรียนอยู่ที่ศูนย์อบรมของ SRC ทั้งคู่เคยแข่งกันว่าใครได้ไปอวกาศก่อน ซึ่งแน่นอนว่ามุซาชิคือผู้ชนะ แต่มิสึยะก็ได้เข้าร่วมโครงการพัฒนาอวกาศภายหลัง และได้รับภารกิจสำรวจดาวเคราะห์ จูรัน
อุลตร้าแมนคอสมอส.
ประวัติที่มา.
มนุษย์ยักษ์ร่างสีน้ำเงินที่มาจากอวกาศอันไกลโพ้น ถูกกล่าวขานว่าเป็น "แสงแห่งปาฏิหารย์" คอสมอสมีนิสัยรักสันติ ไม่ชอบการต่อสู้ และมักจะใช้สันติวิธีมากกว่าใช้กำลังต่อสู้ แต่เมื่อถึงคราวจำเป็นเขาก็สามารถเป็นนักรบที่แข็งแกร่งได้เช่นกัน ในภาพยนตร์ อุลตร้าแมนคอสมอส THE FIRST CONTACT คอสมอสได้มายังที่โลกมนุษย์เพื่อตามล่ามนุษย์ดาวบัลตัน ที่หลบหนีมากบดานที่ดาวโลก และได้พบกับมุซาชิวัยเยาว์ หลังจากแก้ไขประเด็นของมนุษย์ดาวบัลตั้นสิ้นสุดลงแล้ว เขาก็ได้บินกลับไปยังอวกาศ วันเวลาล่วงเลยไป จนมุซาชิเติบใหญ่ จังหวะเดียวกับการมาของ เคออสเฮดเดอร์ ที่เริ่มคุกคามมนุษยชาติ ทำให้เขาต้องหวนกลับมายังที่โลกอีกครั้ง และรวมร่างกับมุซาชิเพื่อเป็นร่างสถิตย์ เมื่อใช้พลังงานจากการต่อสู้ไปเป็นจำนวนมาก คัลเลอร์ไทม์เมอร์ของเขาจะกระพริบเป็นสีแดง หากคอสมอสยังคงฝืนร่างกายนานกว่านั้น เขาจะหมดสติไปในที่สุด และร่างกายทั้งหมดจะมีสภาพเป็นสีน้ำเงินโปร่งแสง
อุปกรณ์แปลงร่างของมุซาชิใช้ในการแปลงร่างเป็นอุลตร้าแมนคอสมอส ในช่วงแรกนั้นยังเป็นหินไพร็อกซีนซึ่งเป็นของขวัญที่คอสมอสมอบให้มุซาชิในช่วงวัย 9 ขวบและกลายเป็นเครื่องรางที่เขาพกไว้กับตัวตั้งแต่นั้นมา ต่อมาได้ถูกใช้เรียกคอสมอส เพื่อช่วยเหลือริโดเรียสที่กำลังถูกครอบงำจากเคออสเฮดเดอร์ จนแปลงร่างเป็นคอสมอส ในตอนที่ 2 หินไพร็อกซีนได้แปรสภาพเป็น คอสโม่พลัค ซึ่งมีลักษณะเป็นแท่งแคปซูล ที่ปลายด้านบนสามารถเปิดออก เพื่อปลดปล่อยพลังงานแสงได้
ร่างพื้นฐานของคอสมอส มีสีผิวเป็นสีน้ำเงินและสีเงิน กล่าวกันว่าเป็น "มนุษย์ยักษ์ผู้มีความรักความเมตตา ดุจดั่งแสงสว่างอันอ่อนโยนจากดวงจันทร์" (月の優しき光のごとき、慈愛の巨人) สามารถป้องกันและมีความทนทานที่ยอดเยี่ยม มีสไตล์การต่อสู้คล้ายคลึงกับการรำมวยไทเก๊ก ซึ่งจะเป็นลักษณะการปัดป้องการโจมตีของคู่ต่อสู้ มาก กว่าจะใช้กำลังจู่โจม โดยแต่ละกระบวนท่าเขาจะใช้ฝ่ามือและไม่ใช้กำปั้น
ร่างแปลงของคอสมอสที่แปลงร่างต่อจากลูน่าโหมด มีสีผิวเป็นสีแดงลวดลายสีเงินและสีน้ำเงิน ใช้พละกำลังต่อสู้ระยะประชิด และลำแสงทำลายล้างในการต่อสู้เป็นหลัก เขาจะใช้เมื่อต่อสู้กับสัตว์ประหลาด รวมถึงมนุษย์ต่างดาวที่ร้ายกาจเกินจะเยียวยาได้ กล่าวกันว่าร่างนี้คือ "มนุษย์ยักษ์สีแดงแห่งการต่อสู้ ดุจเปลวเพลิงของพระอาทิตย์" (太陽の燃ゆる炎のごとき、戦いの赤き巨人) มีพลังในการต่อสู้ที่สูงกว่าลูน่าโหมด และมีพละกำลังแข็งแกร่ง อีกทั้งท่าลำแสงมากมาย แต่มีข้อเสียคือ ร่างนี้เผาผลาญพลังงานในร่างกายสูงมาก ทำให้ไม่สามารถต่อสู้เป็นเวลานานได้ คอสมอสจึงต้องพยายามจบการต่อสู้ให้เร็วที่สุดเมื่อเข้าสู่ร่างนี้
ร่างที่เกิดจากการรวมพลังของลูน่าและโคโรน่าเข้าไว้ด้วยกัน เริ่มจากคอสมอสที่พ่ายแพ้จากการต่อสู้กับเคออสเฮดเดอร์ เมบิวท์ ทำให้มุซาชิและคอสมอสแยกตัวและคอสโมพลัดกลับแปรสภาพเป็นหินไพร็อกซีน โดยมุซาชิพยายามที่จะใช้พลังงานแสงเพื่อช่วยเหลือคอสมอส ประกอบกับเกิดเหตุการณ์วงแหวนสุริยุปราคาทำให้ ได้ฟื้นฟูและรวมตัวกับมุซาชิอีกครั้ง ซึ่งร่างนี้เป็นการผสานพลังทั้งสามอย่างประกอบไปด้วย ความอ่อนโยนที่มาจากลูน่า, ความแข็งแกร่งที่มาจากโคโรน่า และ ความกล้าหาญที่มาจากมุซาชิ จึงมีคำกล่าวไว้ว่า "มนุษย์ยักษ์ลึกลับ ดุจเปลวไฟที่เต็มไปด้วยสุริยุปราคาที่ดวงอาทิตย์และดวงจันทร์ทับซ้อนกัน" (太陽と月が重なる金環日食の溢れるフレアーのごとき、神秘の巨人)
ในการเปลี่ยนร่างนี้ต้องเปลี่ยนตามลำดับจากลูน่า มาเป็นโคโรน่า จากนั้นจึงจะเปลี่ยนเป็นร่างอีคลิพส์ได้ มีข้อจำกัดเวลาในการใช้ร่างนี้เพียง 1 นาที มีพลังสูงสุดสามารถขจัดพลังของคาออสเฮดเดอร์ได้
ปรากฏในตอนที่ 65 มีลักษณะคล้ายลูน่าโหมดแต่ลำตัวเป็นแสงสีทองในการใช้ร่างนี้ ถูกใช้ต่อสู้กับ เคออสเฮดเดอร์ ดาร์คเนส
;อุลตร้าแมนเลเจนด์ (ウルトラマンレジェンド)
;อุลตร้าแมนซาก้า (ウルトラマンサーガ)
;เทคธันเดอร์ หมายเลข 1 (テックサンダー1号)
;เทคธันเดอร์ หมายเลข 2 (テックサンダー2号)
;เทคธันเดอร์ หมายเลข 3 (テックサンダー3号)
;เทคธันเดอร์ หมายเลข 4 (テックサンダー4号)
;เทคธันเดอร์ หมายเลข 3 (テックスピナー3号)
;เทคธันเดอร์ หมายเลข 4 (テックスピナー4号)
สัตว์ประหลาดและมนุษย์ต่างดาวที่ปรากฏ.
เคออสเฮดเดอร์.
เคออสเฮดเดอร์ (カオスヘッダー) เป็นสิ่งมีชีวิตเรืองแสงที่อยู่บนอวกาศ มีลักษณะเด่นคือมักก่อรวมกันเป็นแสงจึงถูกเรียกว่าเป็น ไวรัสแห่งแสง (光のウイルス) สามารถควบคุมสิ่งมีชีวิตและสารอื่น นอกจากนี้ยังสามารถดูดซับพลังงานจากสิ่งมีชีวิตอื่นและทำให้เป็นแปรสภาพรูปร่างได้
ปรากฏตัวในตอนที่ 26 เกิดจากเคออสเฮดเดอร์ที่เริ่มมีความสนใจในตัวมนุษย์มาวิเคราะห์ร่างกายของมนุษย์อย่างละเอียดแล้วสร้างร่างของตนเองขึ้นมา โดยพื้นฐานในการสร้างคืออารมณ์ด้านลบของมนุษย์ แต่มีจุดอ่อนคือไม่สามารถควบคุมอารมณ์ความรู้สึกด้านบวกของมนุษย์
ปรากฏตัวในตอนที่ 29, 30 เป็นร่างที่เคออสเฮดเดอร์สร้างขึ้นมาเป็นตัวที่ 2 มีพลังที่เหนือกว่าอิฟลีส
ปรากฏตัวในตอนที่ 39, 40, 59 ร่างที่เคออสเฮดเดอร์เลียนแบบคอสมอส ซึ่งถูกสร้างมาจากการชิงพลังของมุซาชิในตัว สีผิวเป็นสีน้ำเงินลวดลายสีดำและสีเงิน มีความสามารถในการต่อสู้เหมือนกับคอสมอสตัวจริงทุกประการทั้งลูน่าโหมดและโคโรน่าโหมด ยกเว้นอิคลิปส์โหมดที่ไม่สามารถเลียนแบบได้
;เคออสอุลตร้าแมน คาลามิตี้ (カオスウルトラマンカラミティ)
ปรากฏตัวในตอนที่ 59, 60, 62, 64 ร่างพัฒนาอีกขั้นของเคออสอุลตร้าแมน สีผิวเป็นสีดำลวดลายสีแดงและสีเงิน มีพลังที่เทียบเท่าร่างอิคลิปส์โหมดของคอสมอส
ปรากฏตัวในตอนที่ 64, 65 เป็นเคออสเฮดเดอร์ที่สร้างร่างกายตัวเองเป็นตัวที่ 3 มีพลังมากกว่าคาออสเฮดเดอร์ที่ผ่านมา
ปรากฏในตอนที่ 65 ร่างที่แท้จริงของเคออสเฮดเดอร์ ที่ถูกคอสมอสมิราเคิลลูน่าโหมดชำระล้างพลังด้านลบที่อยู่ภายใน รูปร่างมีสีทองล้วนทั้งหมด
;เคออสริโดเรียส (カオスリドリアス)
;เคออสโกลเมเด (カオスゴルメデ)
;สัตว์ร้ายโบราณ โกลเมเด β (古代暴獣 ゴルメデβ)
;สัตว์ประหลาดอุกาบาตใหญ่ กาโมรัน (隕石大怪獣 ガモラン)
;สัตว์ประหลาดอุกาบาตใหญ่ กาโมรัน II (隕石大怪獣 ガモランII)
;สมอลอินคิวรัส (スモールインキュラス)
;เคออสจิลก้า (カオスジェルガ)
;ฟลายเวล จิลาร์ค (フライホエールジラーク)
;มนุษย์ต่างมิติสามหน้า กิกิ (三面異次元人 ギギ)
;มนุษย์ต่างมิติ กิกิ ด็อกเตอร์ (XX01) (異次元人 ギギ・ドクター（XX01）)
;เคออสพารัสตัน (カオスパラスタン)
;เคออสพารัสตัน S (カオスパラスタンS)
;อุลตร้าแมนคอสมอส ตัวปลอม (ニセウルトラマンコスモス)
;เคออสเอริกัล (カオスエリガル)
;สัตว์ประหลาดก๊าซพิษ เอริกัล II (毒ガス怪獣 エリガルII)
;เคออสเอริกัล II (カオスエリガルII)
;เคออสเครเวอร์กอน (カオスクレバーゴン)
;เครเวอร์กอน ไจแอนท์ (クレバーゴン・ジャイアント)
;เคออสเนลแดรนท์ (カオスネルドラント)
;สัตว์ประหลาดศิลา เนลแดรนท์ II (岩石怪獣 ネルドラントII)
;เคออสเนลแดรนท์ II (カオスネルドラントII)
;สัตว์ประหลาดศิลา เนลแดรนท์ III (岩石怪獣 ネルドラントIII)
;เนลแดรนท์ เมคาเรเตอร์ (ネルドラント・メカレーター)
;แร็กสโตน เมคาเรเตอร์ (ラグストーン・メカレーター)
;เคออสเทลดัส (カオステールダス)
;เทลดัส เมคาเรเตอร์ (テールダス・メカレーター)
;อาวุธปะทะกวาดล้างคาออสเฮดเดอร์ เฮลซ์คิงรุ่นปรับปรุง (対カオスヘッダー殲滅兵器 ヘルズキング改)
;เคออสเดลโกรัน (カオスデルゴラン)
;กิริ (ギリ)
;บาเนส (バネス)
;สิ่งมีชีวิตอวกาศที่อยู่ร่วมกัน กิรากัส (共生宇宙生命体 ギラッガス)
;กิรากัส M (ギラッガスM)
;กิรากัส F (ギラッガスF)
;เคออสมาซารูกัส (カオスマザルガス)
;เคออสดอลบ้า (カオスドルバ)
การออกอากาศ.
อุลตร้าแมนคอสมอส ออกอากาศทุกวันเสาร์ เวลา 18:00 - 18:30 ออกอากาศครั้งแรกเมื่อวันที่ 7 กรกฎาคม ค.ศ. 2001 จนถึงวันที่ 28 กันยายน ค.ศ. 2002 ออกอากาศทางสถานีโทรทัศน์ ทีบีเอส ในประเทศญี่ปุ่น
ในส่วนประเทศไทย ผู้ที่ถือลิขสิทธิ์ในการเผยแพร่รูปแบบสื่อเป็นของบริษัท โพรลิงก์ จำกัด โดยได้ถูกวางจำหน่ายในรูปแบบวีซีดีและดีวีดี โดยบริษัท เจบิ๊คส์ จำกัด และได้ออกอากาศทางโทรทัศน์ทางสถานีโทรทัศน์สีกองทัพบกช่อง 7 เมื่อปี พ.ศ. 2547 โดยระยะแรกออกอากาศทุกวันจันทร์เวลา 17.00 - 17.30 น. ต่อมาย้ายวันและเวลาออกอากาศเป็นทุกวันศุกร์เวลา 16.30 - 17.00 น. แต่ออกอากาศไม่จบเนี่องจากหมดสัญญาการออกอากาศและมีคดีความเกี่ยวกับลิขสิทธิ์อุลตร้าแมน ระหว่างไชโยโปรดักชั่นส์และสึบุรายะโปรดักชันในประเทศญี่ปุ่น หลังจากคดีความสิ้นสุดลง ได้เปลี่ยนเจ้าของลิขสิทธิ์เป็น บริษัท ดรีมเอ็กซ์เพรส (เด็กซ์) จำกัด และได้ออกอากาศอีกครั้งทางช่องโมเดิร์นไนน์ทีวี ในรายการคิดส์โซนของการ์ตูนคลับมีเดีย ทุกวันอาทิตย์ เวลา 7:30 - 7:55 น. เมื่อช่วงปี พ.ศ. 2556 ทั้งนี้เวอร์ชันที่ออกอากาศอีกครั้งเป็นเวอร์ชันเดิมที่ได้พากย์ก่อนหน้านี้ ยกเว้นในส่วนของภาพยนตร์ที่ได้พากย์ใหม่